Tulburari de constiinta. Tulburari cantitative ale constiintei 1. Starea de obtuzie - se caracterizeaza prin tulburari in planul senzorialitatii, tulburari de receptie a realitatii datorate ridicarii pragurilor senzoriale. Apar si tulburari in plan ideativo-cognitiv: dificultati asociative, pierderea mobilitatii ideative (pacientul le traieste prin dificultatea de a-si preciza si formula ideile. 2. Starea de hebetudine - se caracterizeaza prin dezinsertia bolnavului din realitate. Atitudinea bolnavului in aceasta stare este aceea de perplex, alteori de indepartat si implicit indiferent fata e situatia in care se afla. 3. Starea de torpoare - se caracterizeaza prin usoara dezorientare, hipokinezie, hipobulie, scaderea participarii afective, indiferentism, apatoe. Este comparabila cu starea de somnolenta. 4. Starea de obnubilare - se caracterizeaza prin scaderea vigilitatii, afectarea claritatii si luciditatii cimpului actual de constiinta, afectarea proceselor de gindire, tulburari de atentie, orientare, memorie, uneori perceptie. 5. Starea de stupoare - constituie un grad accentuat de tulburare a constiintei, activitatea psihomotorie a bolnavului pare suspendata; acesta nu mai raspunde la intrebari, nu mai reactioneaza la excitantii din mediu decit daca sunt foarte puternici, pacientul este rupt de mediu. 6. Starea de sopor - este o agravare a starii de obnubilare. Reactiile organismului la stimulipsiho-senzoriali sunt extrem de diminuate. Clinic se aseamana cu starea de somnolenta accentuata. 7. Starea comatoasa - reprezinta pierderea completa a constiintei, o stare de apsihism. in forma usoara (subcoma) exista posibilitatea regresiei tulburarii sub influenta diversilor excitanti. (bolanul revine in stare de obnubilare). in coma vigila, care evolueaza cu agitatie psihomotorie se mentine totusi un grad de prezenta in mediu si o activitate psihica profund confuza. Coma carus constituie gradul cel mai profund al destructurarii constiintei, in care este posibila perturbarea functiilor vegetative, respiratorii, circulatorii si a reflexelor. Tulburari calitative ale constiintei 1. Tulburare de constiinta de tip delirant - se caracterizeaza prin dezorientare in timp si spatiu si prin tulburairi masive de perceptie (halucinatii vizuale si auditive, iluzii, fragmente de idei delirante polimorfe si de obicei absurde). 2. Starea oneiroida - se caracterizeaza printr-o infiltrare a constructiilor visurilor in gindirea vigila - trairile apar ca un amestec ciudat intre fragmente ale realitatii reflectate si reprezentari senzoriale plastice cu continut fantastic. 3. Starea amentiva - dezorientarea este totala, incoerenta gindirii este maxima, vorbirea ininteligibila. Tabloul clinic este dominat de o satre de agitatie dezordonata, de obicei in limitele patului. 4. Starea crepusculara - profunda alterare a reflectarii senzoriale, cu pastrarea automatismelor motorii care ofera un caracter coordonat si coerent actelor comportamentale, in ciuda faptului ca ca aceastea pot fi determinate de idei delirante, halucinatii auditive imperative sau de halucinatii vizuale terifiante. Tulburarile orientarii allopsihice (de a identifica pe altii) - se caracterizeaza prin imposibilitatea de a identifica mediul ambiant si elementele lui constitutive si poarta numele de derealizare. Derealizarea ne apare ca o tulburare a constiintei mediului inconjurator, acesta aparind bolnavului ca necunoscut, strain, ireal, lipsit de viata si culoare, elementele lui fiind percepute ca niste siluete invaluite in fum, ceata, cu contururi sterse, neclare. Tulburarile senzoriale de deja vu, deja conu sau jamais vu, jamais conu pot fi considerate ca forme speciale de derealizare. Tulburarile orientarii autopsihice (de a se identifica pe sine) - se caracterizeaza prin tulburarea constiintei propriului eu, a propriei persoane, a continuitatii ei existentiale si a activitatii desfasurate de ea. Bolnavii traiesc instrainarea ideilor, sentimentelor si actiunilor proprii. 